Text auxiliar: Motanul care voia să salveze cărțile de Sosuke Natsukawa
Disciplina: Limba și literatura română        Clasa: a 7-a
Nume elev: ____________________        Data: ____________
1. Recitește descrierea anticariatului Natsuki de la începutul fragmentului. Transcrie trei detalii care alcătuiesc imaginea locului și explică, într-un enunț, ce atmosferă creează acestea.

2. Precizează două momente din fragment care marchează trecerea de la lumea reală la o lume fantastică. Pentru fiecare, notează secvența din text care o ilustrează.

3. Prezintă două dintre reacțiile lui Rintaro în momentul în care descoperă că motanul vorbește. Explică, în două-trei enunțuri, ce dezvăluie aceste reacții despre firea băiatului.

4. Caracterizează motanul Tigruț prin două trăsături morale, ilustrând fiecare trăsătură cu o replică sau o secvență din text.

5. În text se spune că Rintaro nu-și poate scoate din minte ideea că Tigruț seamănă cu bunicul său. Formulează, în 30-50 de cuvinte, o explicație a acestei asemănări, valorificând informațiile din fragment despre bunic și despre motan.

6. Explică sensul figurat pe care îl au cuvintele „refugiu” și „templu” în secvența: „spațiul care a fost atâția ani un refugiu pentru el, un templu al liniștii”. Alcătuiește apoi câte un enunț în care fiecare dintre aceste cuvinte să aibă sensul propriu.

7. Precizează modul și timpul verbelor subliniate din secvențele următoare: „Rintaro ridică din nou privirea”, „nu s-a simțit niciodată în largul său”, „obișnuia să vină la anticariat”, „își va lua rămas-bun”, „Aliază-te cu mine”. Explică apoi, într-un enunț, de ce crezi că autorul folosește prezentul pentru a relata întâlnirea cu motanul.

8. Bunicul lui Rintaro îi spunea: „Întotdeauna să citești multe cărți care au puterea să schimbe lumea.” Redactează un text de 80-100 de cuvinte în care să prezinți o carte care ar merita, în opinia ta, să fie „salvată” de Tigruț și Rintaro. Motivează alegerea prin două argumente și folosește un limbaj adecvat și corect.

